ବଡ଼ଭାଇଙ୍କ ନିକଟକୁ ପତ୍ର ଲେଖ Letter to Elder Brother in Odia Language - HindiVyakran\nବଡ଼ଭାଇଙ୍କ ନିକଟକୁ ପତ୍ର ଲେଖ Letter to Elder Brother in Odia Language\n✔ Admin on 03:420Comment\nLetter to Elder Brother in Odia Language: In this article you will get ବଡ଼ଭାଇଙ୍କ ନିକଟକୁ ପତ୍ର ଲେଖ । Bada Bhai Nikataku Patra in odia\nତୁମ ବିଦ୍ୟାଳୟର ପୁରସ୍କାର ବିତରଣୀ ଉତ୍ସବ କିପରି ପାଳିତ ହୋଇଥିଲା ସେ ବିଷୟ ବର୍ଣ୍ଣନା କରି ବଡ଼ଭାଇଙ୍କ ନିକଟକୁ ପତ୍ର ଲେଖ ।\nଡି.ଏନ. ହାଇସ୍କୁଲ, କେନ୍ଦୁଝର\nମୋର ପ୍ରଣାମ ଗ୍ରହଣ କରିବେ । ମୁଁ ଏଠାରେ ଭଲରେ ଅଛି । ଆଗାମୀ ବାର୍ଷିକ ପରୀକ୍ଷା ନିମନ୍ତେ ଯଥାରୀତି ପଢ଼ାପଢ଼ି କରୁଛି । ଆମ ସ୍କୁଲର ବାର୍ଷିକ ପୁରସ୍କାର ବିତରଣୀ ଉତ୍ସବ ଗତ ୨୨ ତାରିଖ ଦିନ ସ୍କୁଲ ପରିସର ମଧ୍ୟରେ ଅନୁଷ୍ଠିତ ହୋଇଥିଲା । ମୁଁ ବିଚିତ୍ରା କାର୍ଯ୍ୟକ୍ରମରେ ଭାଗ ନେଇଥିବାରୁ ପ୍ରତିଦିନ ଅଭ୍ୟାସ ନିମନ୍ତେ କିଛିଦିନ ପଢ଼ାପଢ଼ି ବ୍ୟାହତ ହୋଇଥିଲା । ଏବେ କାର୍ଯ୍ୟକ୍ରମ ଶେଷ ହୋଇଯାଇଥିବାରୁ ପୁଣି ପଢ଼ାପଢ଼ିରେ ମନଯୋଗ ଦେଇଅଛି ।\nଏ ବର୍ଷର ପୁରସ୍କାର ବିତରଣୀ ଉତ୍ସବ ଖୁବ ଆନନ୍ଦ ଉତ୍ସାହ ମଧ୍ୟରେ ପାଳିତ ହୋଇଥିଲା । ଉତ୍ସବ ଦିନ ସ୍କୁଲ ହତାକୁ ପରିଷ୍କାର ପରିଚ୍ଛନ୍ନ କରି ତାହାକୁ ଆମେ ସୁନ୍ଦର ଭାବରେ ସଜାଇ ଥିଲୁ । ମୁଖ୍ୟ ଫାଟକଟିକୁ ଅଧୁକ ସୁନ୍ଦର ଭାବରେ ସଜାଇ ତା ଉପରେ ରଙ୍ଗୀନ କାଗଜରେ 'ସ୍ବାଗତୀ' ବୋଲି ଲେଖୁଥିଲୁ । ସ୍କୁଲ ପରିସର ମଧ୍ୟରେ ସଭା ପାଇଁ ଏକ ସ୍ବତନ୍ତ୍ର ମଞ୍ଚ ନିର୍ମାଣ କରି ତାହାକୁ ସଜାଯାଇଥିଲା । ମଞ୍ଚ ଉପରେ ଅତିଥିମାନଙ୍କ ପାଇଁ ଏବଂ ତଳେ ଦର୍ଶକମାନଙ୍କ ପାଇଁ ଆସନ ପକାଯାଇ ଆଲୋକ ଓ ଡାକବାଜି ଯନ୍ତ୍ରର ବ୍ୟବସ୍ଥା କରାଯାଇଥିଲା ।\nଏହି ଉତ୍ସବକୁ ଏ ଅଞ୍ଚଳର ଜଣେ ବୟୋଜ୍ୟେଷ୍ଠ ସମାଜସେବୀ ତଥା ଶିକ୍ଷାବିତ୍ ଶ୍ରୀଯୁକ୍ତ ମହେନ୍ଦ୍ରନାଥ ମହାପାତ୍ରଙ୍କୁ ପ୍ରଧାନ ଅତିଥିଭାବରେ ଏବଂ ସ୍ଥାନୀୟ ବିଧାୟକଙ୍କୁ ଅନ୍ୟତମ ଅତିଥି ଭାବରେ ନିମନ୍ତ୍ରଣ କରାଯାଇଥିଲା। ମଣ୍ଡଳ ଶିକ୍ଷା ଅଧୁକାରୀ ଏଥିରେ ସଭାପତିତ୍ବ କରିଥିଲେ । ଉତ୍ସବ ପାଇଁ ବହୁ ପୂର୍ବରୁ ପ୍ରଧାନଶିକ୍ଷକ ଏକ ନିମନ୍ତ୍ରଣ ପତ୍ର ଛପାଇଥିଲେ । ବିଦ୍ୟାଳୟର ସମସ୍ତ ଅଭିଭାବକଙ୍କ ସହିତ ସ୍ଥାନୀୟ ବିଶିଷ୍ଟ ବ୍ୟକ୍ତିମାନଙ୍କୁ ନିମନ୍ତ୍ରଣ ପତ୍ର ଦିଆଯାଇଥିଲା ।\nସଭାକାର୍ଯ୍ୟ ଅପରାହ୍ନ ଚାରିଟାବେଳକୁ ଆରମ୍ଭ ହୋଇଥିଲା । ଅତିଥିମାନେ ଯଥାସମୟରେ ପ୍ରଧାନ ଫାଟକ ସମ୍ମୁଖର ପହଞ୍ଚିବାମାତ୍ରେ ଆମେ ଛାତ୍ରଛାତ୍ରୀମାନେ ଶୃଙ୍ଖଳିତ ଭାବେ ଦୁଇ ପାର୍ଶ୍ବରେ ଧାଡ଼ିକରି ଠିଆ ହୋଇ ସେମାନଙ୍କୁ ଅଭ୍ୟର୍ଥନା ଜଣାଇଥିଲୁ ଏବଂ ପ୍ରଧାନଶିକ୍ଷକ ସେମାନଙ୍କୁ ମଞ୍ଚ ଉପରକୁ ପାଛୋଟି ନେଇଥିଲେ । ବିଦ୍ୟାଳୟର ଏନ୍.ସି.ସି. ଛାତ୍ରମାନେ ସେମାନଙ୍କୁ ଅଭିବାଦନ ଜଣାଇଥିଲେ । ସଭା ଆରମ୍ଭରେ ଅତିଥିମାନଙ୍କୁ ପୁଷ୍ପଗୁଚ୍ଛ ଦେଇ ଅଭିନନ୍ଦନ ଜ୍ଞାପନ କରାଯାଇଥିଲା । ଏହାପରେ ଛାତ୍ରୀମାନେ ମଞ୍ଚ ଉପରେ ଦଣ୍ଡାୟମାନ ହୋଇ ପ୍ରାରମ୍ଭିକ ସଂଗୀତ ସ୍ବରୁପ ଗୋଟିଏ ଦେଶବନ୍ଦନା ଗାନ କରିଥିଲେ । ଏହାପରେ ସଭାପତି ସଭାକାର୍ଯ୍ୟ ଆରମ୍ଭ କରିଥିଲେ ।\nପ୍ରଥମେ ପ୍ରଧାନଶିକ୍ଷକ ମହୋଦୟ ବିଦ୍ୟାଳୟର ବାର୍ଷିକ ବିବରଣୀ ପାଠ କରିଥିଲେ । ଏହାପରେ ଅତିଥିମାନେ ନିଜ ନିଜର ଭାଷଣରେ ବହୁ ଉପାଦେୟ କଥାମାନ କହି ଆମ୍ଭମାନଙ୍କୁ ଉପଦେଶ ପ୍ରଦାନ କରିଥିଲେ । ବାର୍ଷିକ କ୍ରୀଡ଼ା ତଥା ବିଭିନ୍ନ ପ୍ରତିଯୋଗିତାରେ କୃତିତ୍ୱ ହାସଲ କରିଥିବା ଛାତ୍ରଛାତ୍ରୀଙ୍କୁ ପ୍ରଧାନ ଅତିଥି ପୁରସ୍କାର ଓ ପ୍ରମାଣପତ୍ର ବିତରଣ କରିଥିଲେ । ଛାତ୍ରଛାତ୍ରୀମାନେ ପୁରସ୍କାର ଗ୍ରହଣ କରୁଥିବା ବେଳେ ଦର୍ଶକମାନଙ୍କର ଆନନ୍ଦସୂଚନ କରତାଳିରେ ସଭାସ୍ଥଳ ମୁଖରିତ ହୋଇ ଉଠିଥିଲା । ଶେଷରେ ସଭାପତି ତାଙ୍କର ଅଭିଭାଷଣ ଦେଇ ବିଦ୍ୟାଳୟର କାର୍ଯ୍ୟକ୍ରମକୁ ଖୁବ ପ୍ରଶଂସା କରିଥିଲେ । ପ୍ରଧାନଶିକ୍ଷକ ସମସ୍ତଙ୍କୁ ଧନ୍ୟବାଦ ଅର୍ପଣ କରିବା ପରେ ସଭାକାର୍ଯ୍ୟ ଶେଷ ହୋଇଥିଲା । ଏହାପରେ ଅତିଥିମାନେ ମଞ୍ଚରୁ ଓହ୍ଲାଇ ଆସି ଦର୍ଶକମାନଙ୍କର ସମ୍ମୁଖ ଧାଡ଼ିରେ ଆସନ ଗ୍ରହଣ କରି ବିଚିତ୍ରା କାର୍ଯ୍ୟକ୍ରମ ଉପଭୋଗ କରିଥିଲେ । ବିଚିତ୍ରାରେ କୃତିତ୍ବ ପ୍ରଦର୍ଶନ କରିଥିବା ଛାତ୍ରଛାତ୍ରୀଙ୍କୁ ସର୍ବଶେଷରେ ପୁରସ୍କାର ପ୍ରଦାନ କରାଯାଇଥିଲା । ଆପଣ ଜାଣି ଖୁସିହେବେ ଯେ, ମୁଁ ଶ୍ରେଣୀରେ ପ୍ରଥମ ହୋଇଥିବାରୁ ଗୋଟିଏ ଓ ଶ୍ରେଷ୍ଠ ଅଭିନେତା ଭାବରେ ଗୋଟିଏ, ଏଇଭଳି ଦୁଇଟି ପୁରସ୍କାର ପାଇଛି ।\nଆପଣ କିପରି ଅଛନ୍ତି ଲେଖୁବେ । ଘରେ ସମସ୍ତ ଗୁରୁଜନଙ୍କୁ ମୋର ପ୍ରଣାମ ଜଣାଇଦେବେ ।\nଆପଣଙ୍କର ସ୍ନେହର ଭାଇ\n(ପୂର୍ବ ନିୟମ ଅନୁଯାୟୀ ଚିଠି ଉପରେ ଠିକଣା ଲେଖୁବ)
